अम्ब (अश्विनी): हमीरपुर संसदीय क्षेत्र से सांसद अनुराग ठाकुर ने अम्ब में लगभग एक करोड़ रुपए की लागत से डाक विभाग के नवनिर्मित भवन का लोकार्पण किया। इस अवसर पर अनुराग ठाकुर ने कहा कि हमीरपुर संसदीय क्षेत्र में भारतीय डाक पेमैंट बैंक की 4 शाखाएं ऊना, हमीरपुर, बिलासपुर व देहरा में जल्द खुलने जा रही हैं। इस दिशा में 90 प्रतिशत कार्य पूर्ण कर लिया गया है तथा शेष 10 प्रतिशत कार्य को जल्द पूर्ण कर उन्हें जनता को समर्पित कर दिया जाएगा।